Document ID: 32014D0920

PADOMES LĒMUMS 2014/920/KĀDP
(2014. gada 15. decembris),
ar ko ieceļ Eiropas Savienības Militārās komitejas priekšsēdētāju
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 240. pantu,
ņemot vērā Padomes Lēmumu 2001/79/KĀDP (2001. gada 22. janvāris) par Eiropas Savienības Militārās komitejas izveidi (1),
tā kā:
(1)
Saskaņā ar Lēmuma 2001/79/KĀDP 3. panta 1. punktu Eiropas Savienības Militārās komitejas (“Militārā komiteja”) priekšsēdētāju ieceļ Padome, pamatojoties uz Militārās Komitejas aizsardzības iestāžu vadītāju līmeņa sanāksmes ieteikumu. Saskaņā ar Lēmuma 2001/79/KĀDP 3. panta 2. punktu Militārās komitejas priekšsēdētāja pilnvaru termiņš ir trīs gadi, ja vien Padome nenolemj citādi.
(2)
Padome 2012. gada 23. janvārī par Militārās komitejas priekšsēdētāju no 2012. gada 6. novembra uz trim gadiem iecēla ģenerāli Patrick DE ROUSIERS (2).
(3)
Militārās komitejas aizsardzības iestāžu vadītāju līmeņa 2014. gada 12. un 13. novembra sanāksmē par Militārās komitejas priekšsēdētāju ieteica iecelt ģenerāli Mikhail KOSTARAKOS,
IR PIEŅĒMUSI ŠO LĒMUMU.
1. pants
Ar šo ģenerāli Mikhail KOSTARAKOS no 2015. gada 6. novembra uz trim gadiem ieceļ par Eiropas Savienības Militārās komitejas priekšsēdētāju.
2. pants
Šis lēmums stājas spēkā tā pieņemšanas dienā.
Briselē, 2014. gada 15. decembrī

Labels: 15